CELEX: 32018R1594
Language: lt
Date: 2018-10-22 00:00:00
Title: 2018 m. spalio 22 d. Komisijos įgyvendinimo reglamentas (ES) 2018/1594, kuriuo patvirtinamas reikšmingas garantuotų tradicinių gaminių registre įregistruoto pavadinimo [Bratislavský rožok / Pressburger Kipfel / Pozsonyi kifli (GTG)] specifikacijos pakeitimas

24.10.2018   
               
               
                  LT
               
               
                  Europos Sąjungos oficialusis leidinys
               
               
                  L 265/1
               
            
         KOMISIJOS ĮGYVENDINIMO REGLAMENTAS (ES) 2018/1594
         2018 m. spalio 22 d.
         kuriuo patvirtinamas reikšmingas garantuotų tradicinių gaminių registre įregistruoto pavadinimo [Bratislavský rožok / Pressburger Kipfel / Pozsonyi kifli (GTG)] specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:
         
                     (1)
                  
                  
                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Slovakijos pateiktą garantuoto tradicinio gaminio „Bratislavský rožok“ / „Pressburger Kipfel“ / „Pozsonyi kifli“, kuris įregistruotas Komisijos įgyvendinimo reglamentu (ES) Nr. 729/2012 (2), specifikacijos pakeitimo paraišką;
                  
               
                     (2)
                  
                  
                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies b punkte;
                  
               
                     (3)
                  
                  
                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,
                  
               PRIĖMĖ ŠĮ REGLAMENTĄ:
         
            1 straipsnis
            
               Europos Sąjungos oficialiajame leidinyje paskelbtas pavadinimo „Bratislavský rožok“ / „Pressburger Kipfel“ / „Pozsonyi kifli“ (GTG) specifikacijos pakeitimas patvirtinamas.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 22 d.
            
               
                  Komisijos vardu
               
               
                  Pirmininko pavedimu
               
               Phil HOGAN
               
                  Komisijos narys
               
            
         
         
            (1)  OL L 343, 2012 12 14, p. 1.
         
            (2)  2012 m. rugpjūčio 8 d. Komisijos įgyvendinimo reglamentas (ES) Nr. 729/2012 dėl pavadinimo įregistravimo garantuotų tradicinių gaminių registre [Bratislavský rožok/Pressburger Kipfel/Pozsonyi kifli (GTG)] (OL L 213, 2012 8 10, p. 9).
         
            (3)  OL C 19, 2018 1 19, p. 28.